

 REPUBLIKA HRVATSKA

KRAPINSKO - ZAGORSKA ŽUPANIJA

 GRAD PREGRADA

Upravni odjel za financije i gospodarstvo

KLASA: 320-01/19-01/13

URBROJ: 2214/01-04/05-19-01

Pregrada, 15.02.2019.

**IZVJEŠĆE O RADU POLJOPRIVREDNOGA REDARA ZA RAZDOBLJE**

**OD 01.01.2018.-31.12.2018.**

Na temelju članka 10. i 12. Zakona o poljoprivrednom zemljištu ("N.N. 39/13), članka 4. Pravilnika o agrotehničkim mjerama("N.N. 142/13) i članka 32. Statuta Grada Pregrade ("Službeni glasnik Krapinsko – zagorske županije" 06/13 i 17/13), Gradsko vijeće Grada Pregrade na sjednici održanoj dana 16.09.2014. godine donijelo je Odluku o agrotehničkim mjerama te uređivanju i održavanju poljoprivrednih rudina na području Grada Pregrade (Službeni glasnik Krapinsko – zagorske županije" 22/14, 24/17).

 Temeljem članka 65. Zakona o poljoprivrednom zemljištu("N.N. 39/13) provođenje odluka o agrotehničkim mjerama i mjerama za uređivanje i održavanje poljoprivrednih rudina iz članaka 10. i 12. navedenoga Zakona obavlja poljoprivredni redar.

 Prema Sporazumu poljoprivredni redar naizmjenično ureduje na području svake od sporazumnih strana na način da 3 dana ureduje u Gradu Pregradi, 1 dan u Općini Desinić i 1 dan u Općini Krapinske Toplice.

 **Na području Grada Pregrade, Općine Desinić i Općine Krapinske Toplice u razdoblju od 01.01.2018. - 31.12.2018. godine obrađeno je ukupno 261 predmeta, od toga na području Grada Pregrade obrađeno je ukupno 119 predmeta, Općine Desinić 54 predmeta, Općine Krapinske Toplice 88 predmeta.**

 Od navedenih 119 predmeta na području Grada Pregrade 78 predmeta je bilo po prijavi građana, a 41 po službenoj dužnosti. **Poslano je 9 Rješenja**, od tih 9 Rješenja poslana su **2 Prekršajna naloga**, sa kaznom od 1000,00 kn. Jedan prekršajni nalog je plaćen u 2/3 iznosu 666,00 kn, sa troškovima izdavanja obaveznog prekršajnog naloga u iznosu 100,00 kn. Ostali prekršajni nalozi koji ne budu naplaćeni, naplatiti će se ovrhom.

 Od otvorenih predmeta u 2018. godini završeno je 45 predmeta, u njih 16 postignuti su dogovori sa strankama, odnosno u toku je čišćenje, a u 10 predmeta su djelomično počišćene parcele ne u potpunosti, što se isto provodi ako ljudi sami čiste parcele.

 Određeni broj predmeta, odnosno 26 predmeta iz 2017. godine, čišćenje je odrađeno u 2018. godini, ostalo je 10 predmeta koji imaju probleme oko imovinskopravnih odnosa, odnosno neriješene ostavinske rasprave ili zemljišta bez vlasnika, što se s vremenom bude rješavalo ukoliko dođe do nekih promjena koje se redovito prate.

 Od navedenih 88 predmeta na području Općine Krapinske Toplice 76 predmeta je bilo po prijavi građana, a 12 po službenoj dužnosti. **Poslano je 3 Rješenja**, od tih 3 Rješenja poslan je **1 Prekršajni nalog**, sa kaznom od 1000,00 kn.

 Od navedenih 54 predmeta na području OpćineDesinić 42 predmeta je bilo po prijavi građana, a 12 po službenoj dužnosti. **Poslano je 1 Rješenje** i **1 Prekršajni nalog**, sa kaznom od 1000,00 kn.

U 2018. godine došlo je do izmjene Zakona o poljoprivrednom zemljištu, te u skladu sa zakonom sve jedinice lokalne samouprave bile su dužne izraditi Program raspolaganja poljoprivrednim zemljištem u vlasništvu RH. Za Grad Pregradu i Općinu Desinić nekoliko mjeseci radila sam na prikupljanju potrebne dokumentacije potrebne za izradu Programa, te sam izradila Program raspolaganja poljoprivrednim zemljištem u vlasništvu RH za Grad Pregradu i Općinu Desinić. Općina Krapinske Toplice je uzela vanjskog suradnika za izradu Programa, ali sam radila na prikupljanju dokumentacije potrebne za izradu Programa.

U Općini Desinić u 10. mjesecu rad na manifestaciji 6. Dani jabuka u Desiniću, organizacija manifestacije, prikupljanje materijala i postavljanje Izložbe jabuka u Dvoru Veliki Tabor.

 Zajednički poljoprivredni redar:

 Silvija Kramarić, dipl.ing.agr.,v.r.